
Številka:	VDT-Tu-20-3/13/2026/1
Datum:	15. 9. 2026


Objavljeno na spletni strani VDT RS: 16. 9 .2026
Rok za prijavo: 8 dni, ki začne teči naslednji dan od dneva objave

Na podlagi 63. in 64. člena Zakona o javnih uslužbencih (Ur. l. RS, št. 32/25 in naslednji, v nadaljevanju ZJU-1), Vrhovno državno tožilstvo RS, Vilharjeva cesta 23, 1000 Ljubljana, 

objavlja javni natečaj za zasedbo 1 (enega) prostega uradniškega delovnega mesta:

· PRAVOSODNI SODELAVEC ZA PREISKOVALNO KAZENSKE ZADEVE v Uradu generalne državne tožilke, številka delovnega mesta 1067.

Kandidati, ki se bodo prijavili na prosto delovno mesto, morajo izpolnjevati naslednje pogoje:
· najmanj srednje tehniško in drugo strokovno izobraževanje/srednja strokovna izobrazba ali srednje splošno izobraževanje/srednja splošna izobrazba,
· izpit iz Državnotožilskega reda, ki ga kandidat lahko opravi naknadno,
· obvezno usposabljanje za imenovanje v naziv, ki ga kandidat lahko opravi naknadno,
· dovoljenje za dostop do tajnih podatkov stopnje tajnosti »ZAUPNO«, ki ga kandidat lahko pridobi naknadno. 
· najmanj 6 mesecev delovnih izkušenj,
· znanje uradnega jezika,
· državljanstvo Republike Slovenije,
· ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot 6 mesecev,
· zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Pri izbranem kandidatu se bo preverjalo, ali ima opravljeno obvezno usposabljanje za imenovanje v naziv oziroma ali se mu usposabljanje na podlagi 101. člena ZJU-1 lahko prizna. V nasprotnem primeru bo moral izbrani kandidat obvezno usposabljanje za imenovanje v naziv, v skladu s prvim odstavkom 100. člena ZJU-1, opraviti najkasneje v enem letu od nastopa dela, določenega v pogodbi o zaposlitvi za nedoločen čas.

Če izbrani kandidat še nima opravljenega izpita iz poznavanja določil Državnotožilskega reda, bo moral ta izpit, skladno z določbo 136. člena Zakona o državnem tožilstvu (Ur. l. RS, št. 58/2011 in naslednji; v nadaljevanju ZDT-1), opraviti najkasneje v enem letu po sklenitvi pogodbe o zaposlitvi.
Skladno s 13. točko 6. člena ZJU-1 se kot delovne izkušnje šteje delovna doba na delovnem mestu, za katero se zahteva ista raven izobrazbe, in čas pripravništva na isti ravni izobrazbe, ne glede na to, ali je bila pogodba o zaposlitvi sklenjena oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je oseba pridobila z opravljanjem del na delovnem mestu, za katero se zahteva za eno raven nižja izobrazba, razen pripravništva na takem delovnem mestu. Kot delovne izkušnje se upošteva tudi delo brez sklenjene pogodbe o zaposlitvi na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo s pogodbo o zaposlitvi oziroma z verodostojno listino, iz katerih sta razvidna obdobje opravljanja in zahtevnost dela ter raven izobrazbe, ki se zahteva za opravljanje tega dela. 

Delovno področje:
· opravljanje zahtevnejših del v zvezi z vodenjem vpisnikov, knjig in imenikov v skladu s predpisi, ki urejajo notranjo organizacijo in poslovanje državnih tožilstev,
· vodenje enostavnejših predpisanih in potrebnih evidenc ter priprava informacij, statističnih in drugih poročil ter obvestil,
· druge naloge določene s področnimi predpisi,
· izdelovanje enostavnejših gradiv s strokovnega področja dela,
· urejanje dokumentarnega in arhivskega gradiva,
· sodelovanje pri postopkih odbiranja arhivskega gradiva ter uničenja nepotrebnega dokumentarnega gradiva,
· po potrebi pisanje po nareku ali diktafonu ter prepisovanje rokopisov, vlog in drugih pisanj,
· po potrebi odprava dopisov, spisov in drugih pisanj,
· po potrebi nadomeščanje pravosodnih sodelavcev za preiskovalno kazenske zadeve na drugih oddelkih,
· nadomeščanje koordinatorja V v času njegove odsotnosti,
· druga dela in naloge po odredbi generalnega državnega tožilca RS, generalnega direktorja ali vodje urada,
· organiziranje in koordiniranje mednarodnih poslovnih stikov (zbiranje ponudb ob protokolarnih obiskih, letalskih kart, prenočišč,...).

Prijava mora vsebovati:
1. izjavo kandidata o izpolnjevanju pogoja glede zahtevane izobrazbe, iz katere mora biti razvidna raven izobrazbe, smer ter datum (dan, mesec, leto) zaključka izobraževanja, pridobljen strokovni naziv in izobraževalna ustanova, pri kateri je bila izobrazba pridobljena,
2. opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj: kandidat navede vse dosedanje delovne izkušnje, datum sklenitve in datum prekinitve delovnega razmerja oziroma dela pri posameznem delodajalcu, ter kratko opiše delo, ki ga je opravljal pri tem delodajalcu, ter navede raven zahtevane izobrazbe za opravljanje dela,
3. izjavo, da soglaša s tem, da se bo zanj opravilo varnostno preverjanje za dostop do tajnih podatkov stopnje tajnosti »ZAUPNO« v skladu Zakonom o tajnih podatkih (Uradni list RS, št. 50/2006-UPB2 in naslednji), v primeru, če kandidat dovoljenja nima;
4. izjavo kandidata, da:
· je državljan Republike Slovenije,
· ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
· zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,
5. izjavo kandidata, da izpolnjuje vse pogoje za razpisano delovno mesto,
6. izjavo, da za namen tega natečajnega postopka dovoljuje Vrhovnemu državnemu tožilstvu RS pridobitev podatkov iz uradnih evidenc,
7. izjavo kandidata, da soglaša s tem, da bo Vrhovno državno tožilstvo RS osebne podatke, ki jih je navedel v prijavi za prosto delovno mesto in v tej izjavi, obdelovalo v skladu z veljavnim zakonom, ki ureja varstvo osebnih podatkov, in določili Splošne uredbe o varstvu osebnih podatkov (GDPR) izključno za namen izvedbe predmetnega javnega natečaja.

V primeru, da kandidat z vpogledom v uradne evidence ne soglaša, bo moral sam predložiti ustrezna dokazila.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil. 

Izbrani kandidat bo delo na uradniškem delovnem mestu opravljal v nazivu pravosodni sodelavec za preiskovalno kazenske zadeve III, z možnostjo napredovanja v naziv pravosodni sodelavec za preiskovalno kazenske zadeve II in v naziv pravosodni sodelavec za preiskovalno kazenske zadeve I. Z izbranim kandidatom bo sklenjena pogodba o zaposlitvi za nedoločen čas, s polnim delovnim časom in s 6 mesečnim poskusnim delom. Izbrani kandidat bo delo opravljal v prostorih Vrhovnega državnega tožilstva RS v Ljubljani, Vilharjeva cesta 23, Ljubljana oziroma v drugih uradnih prostorih, kjer Vrhovno državno tožilstvo RS opravlja svoje naloge.

Izhodiščni plačni razred delovnega mesta je 9. plačni razred (1.602,70 € bruto), pri čemer kandidat pridobi pravico do izplačila osnovne plače v vrednosti tega plačnega razreda postopno, na način iz 3. točke prvega odstavka 101. člena Zakona o skupnih temeljih sistema plač v javnem sektorju (Ur. l. RS, št. 95/24 in nasl.).

V izbirni postopek se v skladu s 65. členom ZJU-1 ne uvrsti kandidat, ki pošlje prijavo prepozno, kandidat, ki pošlje nepopolno prijavo ter kandidat, ki na dan izteka roka za vložitev prijave ne izkazuje izpolnjevanja natečajnih pogojev.

Kandidati oddajo elektronsko prijavo na prijavnem obrazcu za zaposlitev z označbo »za javni natečaj za prosto delovno mesto pravosodni sodelavec za preiskovalno kazenske zadeve (št. DM 1067)« v roku 8 dni od dneva objave javnega natečaja na spletnem mestu Vrhovnega državnega tožilstva RS na elektronski naslov organa: kadrovska.vdtrs@dt-rs.si, pri čemer veljavnost prijave ni pogojena z varnim elektronskim podpisom. Šteje se, da prijava kandidata, ki ni bila oddana na navedeni elektronski naslov, ni bila vložena.

Obveščanje v postopku javnega natečaja poteka po elektronski poti na elektronski naslov kandidata, s katerega je poslal prijavo na javni natečaj, ali ki ga je za namen obveščanja v postopku navedel v prijavi.
Informacije o izvedbi javnega natečaja dobite pri Lidiji Hrabra na tel. št. (01) 434 1928, o delovnem področju pa pri Andreji Domitrovič na tel. št. (01) 434 1900. 

Opomba: v besedilu javnega natečaja uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.


Anže Kromar
generalni direktor

